sagorsarker/bangla-wikipedia huggingface dataset:
জয়শ্রী বর্মণ

জয়শ্রী বর্মণ() (জন্ম ১৯৬০) একজন ভারতীয় চিত্রশিল্পী। তিনি পৌরাণিক কাহিনীগুলির উপর ভিত্তি করে চিত্রাংকনের জন্য বিখ্যাত। ১৯৮৫ সালে, ভারত সরকার তাকে ন্যাশনাল অ্যাওয়ার্ড সম্মান দ্বারা ভূষিত করে।
জয়শ্রী বর্মণ জন্মগ্রহণ করেন ভারতের কলকাতায়। অঙ্কনের সঙ্গে জড়িত ছোট বেলা থেকে, প্রথম অঙ্কন প্রতিযোগিতায় নাম দেন যখন তিনি ক্লাস থ্রিতে পরেন। তার প্রিয় বন্ধু ওপুমা, লেখক পূর্ণেন্দু পত্রীর কন্যা, প্রথম পুরস্কার পেয়েছিল। তার জন্য খুশি ছিলেন কিন্তু কেন তিনি ভাল আঁকতে পারলেন না তাই তিনি অসুখী। সে দিন থেকে, তিনি অঙ্কনে মন দেন আর জানতেন যে তিনি বড় হয়ে একজন শিল্পী হবেন তাই তিনি ভিন্নভাবে পোশাক পড়া, ফ্যাব্রিক পেইন্ট দিয়ে তার সাদা ক্যানভাস জুতোতে আঁকা। তারপর, তিনি কলকাতার ভিসুয়াল কলেজ অব আর্টের পাশাপাশি শান্তিনিকেতনে কলা ভবন থেকে শিল্পে প্রাথমিক শিক্ষা লাভ করেন। ১৯৮৪ সালে, তিনি ফ্রান্সে গিয়ে শিক্ষক সিজারজির () নিকট চারুকলারও অধ্যয়ন করেন। কিংবদন্তি, ক্ষুদ্রাকৃতি, জাতি রূপ এবং প্রকৃতি থেকে অনুপ্রেরণা তোলার মাধ্যমে তিনি প্রাণবন্ত চিত্রকল্পসমূহ তৈরি করেন যেখানে নদী, পাখি, প্রাণী, ফুল, ফল, দেব-দেবীর আবির্ভাব হয়, প্রতিটি সময় একটি ভিন্ন কেন্দ্রবিন্দু এবং সামান্য পার্থক্যের সাথে।
জয়শ্রী বর্মণের প্রসারিত পরিবারে অনেক বিখ্যাত শিল্পী রয়েছেন: তার স্বামী পরেশ মাইতি তিনি ভারতে এবং অন্য দেশে তার শিল্পের প্রদর্শনী করেছেন এবং বিভিন্ন পুরস্কারও জিতেছেন। তার কাকা চিত্রশিল্পী শক্তি বর্মণ ফ্রান্সে বসবাস ও কাজ করেন, বিভিন্ন পুরস্কারও জিতেছেন; এবং তার ভগিনী, মায়া বর্মণ, একজন উল্লেখযোগ্য শিল্পী। ২০০৫ সালে, তিনি তার এই সমস্ত পরিবারের শিল্পীদের কাজ, "দ্যা ফেমিলি” (), নামক একটি প্রদর্শনী তৈরি করাতে সাহায্য করেন।
দিল্লি, কলকাতা, মুম্বাই, বেঙ্গালুরু এবং ভারতের অন্যান্য শহরগুলিতে বেশ কয়েকটি একাকী ও দলের অনুষ্ঠানগুলিতে জয়শ্রী বর্মণের কাজ প্রদর্শিত হয়েছে। তিনি আন্তর্জাতিক প্রকল্প ও কর্মশালাগুলিতেও অংশগ্রহণ করেছেন যেমন জার্মানিতে ট্রিনিয়েল () এবং কিছু প্রদর্শনী লন্ডনে। তার কাজ এনজিএমএ () দিল্লি সহ সরকারি ও বেসরকারী সংগ্রহ অনুষ্ঠিত হয়।
জয়শ্রী বর্মণ, তার চিত্রকলায় ব্যথা, আনন্দ, স্বপ্ন এবং জীবনের ভয়ের উপর দৃষ্টি নিবদ্ধ করেন। তার চিত্রে জল রং, তেল, প্রাকৃতিক রঙ্গক, অনচ্ছ জলরঙের মিশ্রণ এবং রঙের পেন্সিল সহ মিশ্র মাধ্যম ব্যবহার রয়েছে।
পশ্চিম এশিয়া

পশ্চিম এশিয়া বলতে এশিয়া মহাদেশের দক্ষিণ-পশ্চিম প্রান্তে অবস্থিত একটি অঞ্চলকে বোঝায়। পশ্চিম এশিয়া ও মধ্যপ্রাচ্যের মধ্যে খুব বেশি পার্থক্য নেই। পশ্চিম এশিয়াতে মধ্যপ্রাচ্যের অন্যতম দেশ মিশর অন্তর্ভুক্ত নয় (দেশটিকে উত্তর আফ্রিকার অংশ ধরা হয়)। এছাড়া মধ্যপ্রাচ্য-বহির্ভূত ককেসাস অঞ্চলটিকেও পশ্চিম এশিয়ার অন্তর্গত করা হয়। পশ্চিম এশিয়ার আয়তন প্রায় ৬২,৫৫,১৬০ বর্গকিলোমিটার এবং এখানে প্রায় ৩১ কোটির কিছু বেশি লোকের বাস।
জাতিসংঘের ভূবিন্যাস অনুযায়ী নিচের দেশগুলি পশ্চিম এশিয়ার অন্তর্ভুক্ত।
জীপ কেলেংকারি, ভারত

১৯৪৮ সালে সংঘটিত জীপ কেলেংকারি স্বাধীন ভারত-এর প্রথম বৃহৎ কেলেংকারি বলে পরিচিত৷ সেইসময়ে যুক্তরাজ্য-এ ভারতীয় হাই কমিশনার পদে নিযুক্ত থাকা ভি. কে. মেনন প্রোটোকল ভঙ্গ করে এক বিদেশী কোম্পানীর থেকে সৈন্যবাহিনীর জীপ গাড়ী ক্রয় করার জন্য একটি ৮০ লাখ টাকার এক নির্ব্বাহে (contract) স্বাক্ষর করেন৷
ভি. কে. কৃষ্ণ মেনন প্রোটোকল ভঙ্গ করে বিদেশী কোম্পানীর সাথে ২০০ টি সৈন্যবাহিনীর জীপ গাড়ী ক্রয় করার জন্য ৮০ লাখ টাকার এক নির্ব্বাহে স্বাক্ষর করেন৷ সময়মত সম্পূর্ণ দাম আদায় করার পর মাত্র ১৫৫ টি জীপগাড়ী ভারত পায়৷ তাৎপর্য্যপূর্ণভাবে সেইসময়কার প্রধানমন্ত্রী নেহরু সরকারকে সেইসংখ্যক গাড়ী বলপূর্বক গ্রহণ করতে বাধ্য করা হয়৷ ১৯৫৫ সালের ৩০ সেপ্টেম্বরে সেইসময়ের গৃহমন্ত্রী গোবিন্দ বল্লভ পন্ট (Govind Ballabh Pant) ঘোষণা করেন যে, এই জীপ কেলেংকারি তদন্ত কমিটির পরামর্শ আইনব্যবস্থা ভঙ্গ করার জন্য বন্ধ করা হয়েছে৷ এর কিছুদিন পর ১৯৫৬ সালের ৩ ফেব্রুয়ারি কৃষ্ণ মেননকে পোর্টফলিওবিহীন ক্যাবিনেট মন্ত্রীরূপে নেহরুর মন্ত্রীসভাতে অন্তর্ভুক্ত করা হয়৷ পরবর্ত্তীকালে এই কৃষ্ণমেনন নেহরুর এক ঘনিষ্ঠ সতীর্থ হন এবং প্রতিরক্ষা মন্ত্রীরূপেও কার্য্যনির্বাহ করেন।
ভেঙ্কাইয়া নাইডু

মুপ্পাভারাপু ভেঙ্কাইয়া নাইডু (জন্ম ১ জুলাই ১৯৪৯) ভারতের ১৩তম উপরাষ্ট্রপতি। তিনি মোদী কেবিনেটে আবাস ও শহরের দরিদ্রতা উন্নয়ন মন্ত্রী, নগরীয় উন্নয়ন মন্ত্রী ও তথ্য ও সম্প্রচারণ মন্ত্রী হিসাবে পরিষেবায় নিযুক্ত ছিলেন। 
নাইডু ২০০২ সাল থেকে ২০০৪ সাল পর্যন্ত ভারতীয় জনতা পার্টির অধ্যক্ষ হিসাবে কার্যকরী ছিলেন। এর আগে তিনি অটল বিহারী বাজপায়ীর কেবিনেটে গ্রামোন্নয়ন মন্ত্রী ছিলেন।
২০১৭ সালের উপরাষ্ট্রপতি নির্বাচনে তিনি রাষ্ট্রীয় গণতান্ত্রিক মোর্চার সমর্থিত প্রার্থী হন। তিনি তার নিকটতম প্রতিদ্বন্দী ইউনাইটেড পিপলস ফ্রন্টের গোপালকৃষ্ণ গান্ধীকে পরাজিত করে ভারতের ১৩ তম উপরাষ্ট্রপতি হিসাবে নির্বাচিত হন।
২০১৭ সালের ১১ আগস্ট তারিখে ভারতের রাষ্ট্রপতি রাম নাথ কোবিন্দ তাকে উপরাষ্ট্রপতি রূপে শপথ গ্রহণ করান।
ভেঙ্কাইয়া নাইডুর ব্যক্তিগত ওয়েবসাইট
জয় পাণ্ডা

বৈজায়ান্ত্ "জয়" পাণ্ডা () একজন ভারতীয় রাজনীতিক। বর্তমান ভারতের নিম্ন কক্ষ লোকসভার সদস্য। তিনি বিজু জনতা দলের সদস্য রূপে কেন্দ্রপারা লোকসভা কেন্দ্র থেকে বিজয়ী হন। তিনি ২০০০র থেকে ২০০৯ সাল পর্যন্ত রাজ্যসভার সদস্য ছিলেন।
১৯৬৪ সালের ১২ জানুয়ারি কটকে জয় পাণ্ডার জন্ম হয়েছিল। তার পিতা বংশীধর পাণ্ডা ও মাতা ইলা পাণ্ডা। তিনি মিচিগান প্রযুক্তি বিশ্ববিদ্যালয়ে (Michigan Technological University) অধ্যয়ন করেন। অভিযান্ত্রিক ও ম্যানেজমেন্টের জ্ঞানে পুষ্ট পাণ্ডা রাজনীতিতে পদার্পণ করার আগে কর্পোরেট সেক্টরে কাজ করেছিলেন। তিনি বিজু জনতা দল গঠন করতে বিজু পাটনায়ককে এবং পরে নবীন পাটনায়ককে সহযোগিতা করেন।
পাণ্ডা ১৯৯৪ সালে জাগী মঙ্গত পাণ্ডাকে বিয়ে করেন। তার স্ত্রী জাগী মঙ্গত পাণ্ডা একজন উদ্যোগপতি এবং বর্তমান অরটেল কমিউনিকেশন লিমিটেডের পরিচালন সঞ্চালক।
১৬তম মেরিল-প্রথম আলো পুরস্কার

১৬তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের ষোড়শ আয়োজন। ২০১৩ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৪ সালের ২৫শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন জুয়েল আইচ ও সাজু খাদেম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা রাজ্জাককে।
২০১৪ সালের ১৭ই এপ্রিল তারকা জরিপ ও সমালোচক শাখার মনোনীতদের নাম ঘোষণা করা হয়। ২০১৪ সালের ২৫শে এপ্রিল বিজয়ীদের পুরস্কার প্রদান করা হয়। নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
১৭তম মেরিল-প্রথম আলো পুরস্কার

১৭তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের সপ্তদশ আয়োজন। ২০১৪ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৫ সালের ৮ই মে ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন নুসরাত ইমরোজ তিশা, মোশাররফ করিম ও সাজু খাদেম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা ফাহ্‌মিদা খাতুনকে।
২০১৫ সালের ৩০শে এপ্রিল সমালোচক শাখার মনোনয়ন ঘোষণা করা হয়। বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
১৮তম মেরিল-প্রথম আলো পুরস্কার

১৮তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের অষ্টাদশ আয়োজন। ২০১৫ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৬ সালের ২৮শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন তাহসান রহমান খান। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা কবরীকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
১৯তম মেরিল-প্রথম আলো পুরস্কার

১৯তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের উনবিংশ আয়োজন। ২০১৬ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৭ সালের ২১শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন ফেরদৌস আহমেদ ও পূর্ণিমা। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা সৈয়দ হাসান ইমামকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
২০তম মেরিল-প্রথম আলো পুরস্কার

২০তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের বিংশ আয়োজন। ২০১৭ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৮ সালের ৩০শে মার্চ ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন ফেরদৌস আহমেদ ও পূর্ণিমা। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেত্রী ববিতাকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
মাইকেল ফাসবেন্ডার

মাইকেল ফাসবেন্ডার (ইংরেজি: Michael Fassbender; জন্ম: ২ এপ্রিল, ১৯৭৭) হলেন জার্মানিতে জন্মগ্রহণকারী আইরিশ অভিনেতা। তার চলচ্চিত্রে অভিষেক হয় "থ্রি হানড্রেড" চলচ্চিত্রে অভিনয়ের মধ্য দিয়ে। "হাঙ্গার" (২০০৮) ছবিতে তার কাজের জন্য তিনি প্রথম পরিচিতি লাভ করেন এবং ব্রিটিশ ইন্ডিপেন্ডেন্ট ফিল্ম পুরস্কার লাভ করেন। তার পরবর্তী চলচ্চিত্রসমূহ হল "ফিশ ট্যাংক" (২০০৯), "ইনগ্লোরিয়াস বাস্টার্ডস" (২০০৯), "জেন আইয়ার" (২০১১), "আ ডেঞ্জারাস মেথড" (২০১১), "প্রমিথিউস" (২০১২) ও এর অনুবর্তী পর্ব "অ্যালিয়েন: কভেনেন্ট" (২০১৭)।
২০১১ সালে তিনি মার্ভেল কমিকসের "" চলচ্চিত্রে ম্যাগনেটো চরিত্রে অভিনয় করেন এবং "" (২০১৪) ও "" (২০১৬) চলচ্চিত্রে অভিনয় করেন। ২০১১ সালে তিনি "শেম" চলচ্চিত্রে একজন যৌনাসক্তের ভূমিকায় অভিনয় করে ভেনিস চলচ্চিত্র উৎসব থেকে শ্রেষ্ঠ অভিনেতা বিভাগে ভল্পি কাপ অর্জন করেন এবং গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। ২০১৩ সালে "টুয়েলভ ইয়ার্স আ স্লেইভ" ছবিতে ক্রীতদাসদের মনিব এডউইন এপস চরিত্রে অভিনয় করেন সমাদৃত হন এবং তার প্রথম শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি রিডলি স্কট পরিচালিত "দ্য কাউন্সেলর" (২০১৩), ড্যানি বয়েল পরিচালিত "স্টিভ জবস" (২০১৫) ও "ম্যাকবেথ" (২০১৫) ছবিতে কাজ করেন। "স্টিভ জবস" ছবিতে তার ভূমিকার জন্য তিনি একাডেমি, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
২০১৭ সালে তিনি অভিনেত্রী আলিসিয়া ভিকান্দারের সাথে বিবাহবন্ধনে আবদ্ধ হন।
বেটি বচাও বেটি পঢ়াও

বেটি বচাও, বেটি পঢ়াও অভিযান (অনুবাদ: কন্যা শিশু বাঁচান, কন্যা শিশুকে পড়ান) ভারত-এর একটি সামাজিক প্রচার অভিযান, যার লক্ষ্য হ'ল কন্যা সন্তানের জন্য কল্যাণমূলক পরিষেবা প্রদানের দক্ষতা বৃদ্ধি তথা সচেতনতা সৃষ্টি। এই প্রকল্পটির জন্য ১০০ কোটি টাকা (১৬ মিলিয়ন মার্কিন ডলার) প্রাথমিক তহবিলে প্রদান করা হয়েছিল ।
এই যোজনাটি প্রথম অবস্থায় উত্তর প্রদেশ, হরিয়ানা, উত্তরাখণ্ড, পাঞ্জাব, বিহার ও দিল্লিতে প্রচলনের টার্গেট করা হয়েছিল । ২০০১ সালের লোকগণনার তথ্য অনুযায়ী, ভারতের শিশুর লিঙ্গের অনুপাত (০-৬বছর) প্রতি ১০০০ জন ছেলের বিপরীতে মাত্র ৯৩৩ জন মেয়ে। যা ২০১১ সালে প্রতি ১০০০জন ছেলের বিপরীতে ৯১৮ জন মেয়েতে নিম্নগামী হয়। অন্যদিকে ২০১২ সালে UNICEFর এক তথ্যে প্রকাশ হওয়া মতে লিঙ্গ বৈষম্যর অনুপাতের ক্ষেত্রে মোট ১৯৫টি রাষ্ট্রর মধ্যে ভারতে ৪১ তম স্থান অর্জন করেছে। দেশসমূহের এই তথ্য অনুসরি ভারতের ২০১১ সালের জনসংখ্যা অনুপাত ১০০০ জন পুরুষের বিপরীতে ৯৪৩ জন মহিলা। লিঙ্গ বৈষম্যতার এই অনুপাত ২০১১ সালে ২০০১র অনুপাতে উর্দ্ধগামী হয়েছে।
এই যোজনার প্রাথমিক লক্ষ্য ছিল লিঙ্গ বৈষম্যর অনুপাত হ্রাস করা। এটি, মহিলা ও শিশু উন্নয়ন মন্ত্রণালয়, স্বাস্থ্য ও পরিবার কল্যাণ মন্ত্রণালয় তথা মানব সম্পদ উন্নয়ন মন্ত্রণালয় দ্বারা যৌথভাবে চালানো একটি জাতীয় উদ্যোগ। এই উদ্যোগে প্রাথমিকভাবে সমগ্র দেশের ১০০টি জেলাকে ধরা হয়েছিল, যেসব জেলার লিঙ্গ বৈষম্যতার অনুপাত বেশি। ২০১৪ সালের আন্তর্জাতিক কন্যা শিশু দিবস পালন উপলক্ষে প্রধানমন্ত্রী নরেন্দ্র মোদী দেব কন্যাভ্রূণ হত্যা নির্মূলকরণের জন্য ভারতবাসিকে আহ্বান জানিয়েছিলেন এবং এই সম্পর্কীয় অপরাধ নির্মূল হেতু ভারতীয় নাগরিকদের প্রস্তাবনা আহ্বান করেছিলেন।
ভারতের প্রধানমন্ত্রী নরেন্দ্র মোদী ২০১৫ সালের ২২ জানুয়াারী তারিখে এই 'বেটি বচাও, বেটি পঢ়াও' (BBBP) প্রকল্পটির শুভারম্ভ করেন। ২০১৬ সালের ২৬ আগস্ট তারিখে ২০১৬ সালের অলিম্পিকের ব্রোঞ্জ মেডেল বিজেতা সাক্ষী মালিককে BBBPর প্রতিনিধি হিসাবে ঘোষণা করা হয়।
১৯৯১ সালের জাতীয় লোকগণনার তথ্য প্রকাশের পর ভারতে লিঙ্গবৈষম্যর এই ব্যবস্থাটি প্রথম লক্ষ্য করা হয়েছিল এবং ২০০১ সালের লোকগণনার তথ্যের ভিত্তিতে এই লিঙ্গবৈষম্যর আনুপাতিক সমস্যাটি যে এক গুরুত্বর সমস্যার দিকে যাচ্ছে সেই বিষয়টি স্পষ্ট হয়। ভারতের অন্যান্য অঞ্চল সমূহ থেকে উন্নয়নশীল রাজ্য সমূহে এই আনুপাতিক পার্থক্য বেশি বলে প্রমাণিত হয়। ভারতের যৌতুক ব্যবস্থাটিকে প্রায়ই কন্যাভ্রূণ হত্যার কারণ হিসাবে দোষারোপ করা হয়; সমাজে প্রচলিত প্রথা অনুসারে কন্যা সন্তানের বিয়ের সময়ে এক মোটা অঙ্কের যৌতুক প্রদান করতে হয়। ফলত সন্তানের অভিভাবকের জন্য এটি এক বৃহৎ চিন্তার কারণ, বিশেষকরে আর্থিক ভাবে দুর্বল অভিভাবকরা এই বোঝা বহন করতে না পেরে কন্যাভ্রূণ হত্যার মত অপরাধে জড়িত হয়ে পড়ে।
১৯৮৪ শিখ-বিরোধী দাঙ্গা

১৯৮৪ শিখ বিরোধী দাঙ্গা বা ১৯৮৪ শিখ গণহত্যা বলতে শিখ দেহরক্ষীর দ্বারা হওয়া ইন্দিরা গান্ধীর হত্যার প্রতিশোধ পূরণে ভারতীয় শিখদের বিরুদ্ধে চালানো শিখ বিরোধী উন্মত্ত জনতা, মূলতঃ ভারতীয় জাতীয় কংগ্রেসের সদস্যদের চালানো এক কার্যসূচীকে বোঝায়। সেই কান্ডে সমগ্র ভারতবর্ষে ২৮০০জন লোকের মৃত্যু হয়েছিল ; কেবল দিল্লীতে মৃত্যু হয়েছিল ২১০০জনের। র মতে, এই হিংসাত্মক ঘটনা দিল্লী পুলিশ ও কেন্দ্রীয় সরকারের সমর্থনে সংঘটিত হয়েছিল । ইন্দিরা গান্ধীর মৃত্যুর পর পুত্র রাজীব গান্ধীকে প্রধানমন্ত্রীর স্থলাভিষিক্ত করা হয়েছিল এবং এই দাঙ্গার প্রসঙ্গে তার মন্তব্য ছিল, “যখন একটি বড় গাছ ভেঙে পড়ে, তখন চারপাশের মাটি কাঁপবেই”
১৯৭৩ সালে আনন্দপুর সাহিব প্রস্তাবের যোগে পাঞ্জাব ও শিখদের জন্য বিশেষ মর্যাদা চাওয়া হয়। ১৯৭০ দশকের শেষের দিকে এবং ১৯৮০ দশকের শুরুর দিকে প্রাদেশিক ও ধর্মীয় রাজনীতির জন্য পাঞ্জাবের আইন-শৃঙ্খলা পরিস্থিতির অবনতি ঘটেছিল ও ফলস্বরূপ ১৯৮৩তে প্রাদেশিক সরকারকে বরখাস্ত করা হয়েছিল 
শিখদের একটা অংশ জার্ণাইল সিং ভিন্দ্রনবালের নেতৃত্বে উগ্রবাদী কার্যকলাপে লিপ্ত হয়েছিল ; কিছু শিখ উগ্রবাদী জোট একটি পৃথক দেশ খালিস্তান চেয়ে ভারত সরকারের বিরুদ্ধে উগ্রবাদী কার্যকলাপ চালিয়ে যাচ্ছিল। কিছু লোক আনন্দপুর সাহিব প্রস্তাবের আধারে ভারতের মধ্যে একটি স্বায়ত্বশাসিত প্রদেশ চেয়েছিল। বৃহৎ সংখ্যক শিখ জনতা কিন্তু উগ্রবাদী কার্যকলাপের বিরোধিতা করেছিল
১৯৮৩ থেকে পাঞ্জাবের পরিস্থিতি হিংসা-সন্ত্রাসে জর্জরিত হয়ে পড়েছিল। ‘৮৩র অক্টোবরে কয়েকজন শিখ উগ্রপন্থী একটি বাস থামিয়ে ৬জন হিন্দু যাত্রীকে গুলি করে হত্যা করে। একইদিনে উগ্রপন্থীরা রেলে ২জন কর্মচারীকে হত্যা করে। কংগ্রেস নেতৃত্বাধীন কেন্দ্রীয় সরকার পাঞ্জাবের প্রাদেশিক সরকারকে বর্খাস্ত করে রাষ্ট্রপতি শাসন জারি করে অপারেশন ব্লুষ্টার আরম্ভ হওয়ার পাঁচমাস আগের সময়কালে, ১ জানুয়ারি ১৯৮৪র থেকে ৩ জুন ১৯৮৪ পর্যন্ত পাঞ্জাবের চারপাশে বিভিন্ন হিংসাত্মক ঘটনায় ২৯৮জন মানুষ হত্যার বলি হয়। অপারেশন আরম্ভ হওয়ার পাঁচদিন আগের সময়কালে ৪৮জনকে হত্যা করা হয়। ’৮৪ সালের জুনের আগেভাগে প্রধান মন্ত্রী ইন্দিরা গান্ধী অমৃতসরের হরমন্দির সাহিবের (স্বর্ণমন্দির) চৌহদ্দি থেকে উগ্রপন্থী জার্ণাইল সিং ভিন্দ্রনবাল ও তার সশস্ত্র অনুগামীদেরক অপসারণ করার উদ্দেশ্যে অপারেশন চালানোর জন্য ভারতীয় সেনাবাহিনীকে আদেশ দেন। ভিন্দ্রনবাল ১৯৮০র এপ্রিল থেকে হরমন্দির সাহিবে বাস করছিলেন এবং এটাকে তিনি মুখ্য কার্যালয় রূপে ব্যবহার করছিলেন। বিশাল পরিসরে সশস্ত্র কার্যকলাপ চালানোর জন্য গুরুদ্বারার মধ্যে অস্ত্রভান্ডার গড়ে তোলার অপরাধে ভিন্দ্রনবালকে দোষী করা হয়েছিল ।
৩১ অক্টোবর ১৯৮৪এ দুজন শিখ দেহরক্ষীর দ্বারা ইন্দিরা গান্ধীর হত্যা হওয়ার পরদিন থেকে দিল্লী ও ভারতের ৪০ টিরও বেশি শহরে শিখ বিরোধী দাঙ্গা আরম্ভ হয়। সুলতানপুরী, মঙ্গলপুরী, ত্রিলোকপুরী ও অন্য ট্রেঞ্চ যমুনা অঞ্চল সমূহ ক্ষতিগ্রস্ত হয়। উন্মত্ত জনতা লোহার রড, ছুরি, লাঠি, জ্বলনশীল পদার্থ, যেমন কেরাসিন, পেট্রোল ইত্যাদি নিয়ে সংঘর্ষ ঘটায়।
বলাগড় বিধানসভা কেন্দ্র

বলাগড় (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। এই আসনটি তপশিলী উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১৯১ নং বলাগড় বিধানসভা কেন্দ্রটি (এসসি) সংরক্ষিত, বলাগড় সিডি ব্লক এবং চন্দ্রহাটি-১,চন্দ্রহাটি-২,দিগসুই এবং মগড়া-১ গ্রামপঞ্চায়েতগুলি চুঁচুড়া মগড়া সিডি ব্লকের অন্তর্গত।
বলাগড় বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত।
সিকিউরিটি অ্যান্ড এক্সচেঞ্জ বোর্ড অফ ইন্ডিয়া

সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া (সংক্ষেপে: সেবি) বা ভারতীয় প্রতিভূতি ও বিনিময় বোর্ড হল ভারতের সিকিউরিটি অর্থাৎ ঋণপত্রের বাজারটির নিয়ন্ত্রণকারী এক প্রতিষ্ঠান। ১৯৮৮ সালে প্রতিষ্ঠা করা সেবির হাতে সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া আইন ১৯৯২-র অধীনে ১৯৯২ সালের ১২ এপ্রিলে আইনি ক্ষমতাসমূহ প্রদান করা হয়।
১৯৮৮ সালে ভারত সরকার আনুষ্ঠানিকভাবে বোর্ডটির প্রতিষ্ঠা করে যদিও ১৯৯২ সালের ১২ এপ্রিল সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া আইন ১৯৯২ সংসদে গৃহীত করার পরেই উক্ত আইনটির অধীনে একে আইনি ক্ষমতাসমূহ প্রদান করা হয়। সেবির মুখ্য কার্যালয় মুম্বাইর ওয়ান্দ্রা কার্লা কমপ্লেক্সে অবস্থিত। এর উত্তর, পূর্ব, দক্ষিণ ও পশ্চিম অঞ্চলের ক্ষেত্রীয় কার্যালয়সমূহ যথাক্রমে নতুন দিল্লী, কলকাতা, চেন্নাই ও আহমদাবাদএ অবস্থিত।
সেবি প্রতিষ্ঠা হওয়ার আগে কেপিটেল ইস্যুস আইন ১৯৪৭-র অধীনে "কন্ত্ট্রোলার অফ কেপিটেল ইস্যুস" নামের সংস্থাটি সিকিউরিটি বাজারের নিয়ন্ত্রণকারী ভূমিকায় ছিল।
প্রথমাবস্থায় সেবি আইনি ক্ষমতা থাকা এক অ-আইনি সংস্থা ছিল। ১৯৯৫ সালে সেবি আইনের সংশোধনীর সাথে ভারত সরকার প্রতিষ্ঠানটিকে অতিরিক্ত আইনি ক্ষমতা প্রদান করে।
সেবি মোট নয় জন সদস্য দ্বারা গঠিত। 
ক্ষেত্রীয় কার্যালয়সমূহ ছাড়াও জয়পুর ও বাংগালোরে সেবির স্থানীয় কার্যালয় আছে।
সিকিউরিটিজ অ্যান্ড এক্সচেঞ্জ বোর্ড অফ ইন্ডিয়ার ভূমিকা শীর্ষক অনুচ্ছেদে কার্যাবলীর বিষয়ে বলা হয়েছে যে
""...ঋণপত্রে বিনিয়োগকারীদের স্বার্থর সুরক্ষা ও সিকিউরিটি বাজার তথা এর সাথে সম্পর্কিত বিষয়সমূহের উন্নতি ও নিয়ন্ত্রণ""।
সেবি নিম্নলিখিত সিকিউরিটি বা ঋণপত্রের বাজারটির তিনটি মূল উপাদানের প্রতি দায়িত্বশীল: 
সেবি মূলতঃ তিনটি দিকে কার্যসমূহ চালায়:
প্রতিষ্ঠানটি -
অর্থাৎ সেবি একই সময়ে আইনকর্তা, বিচারকর্তা ও কার্যকর্তা। সেবির তিনজন সদস্যে গঠিত এক বিচারালয় (Securities Appellate Tribunal) আছে এবং এর বর্তমানের মূরব্বী বোম্বে উচ্চ ন্যায়ালয়ের প্রাক্তন ন্যায়াধীশ জে পি দেওধর।
সেবির হাতে নিম্নলিখিত ক্ষমতাসমূহ প্রদান করা হয়েছে:
মে ১৭ আন্দোলন

মে ১৭ আন্দোলন (; উচ্চারণ:"মে ১৭ ইয়াক্কাম") হলো তামিল ঈলাম গণহত্যা এবং তামিলনাড়ুতে তামিলদের অধিকার তথা ন্যায়বিচারের জন্য লড়াইরত একটি উল্লেখযোগ্য তামিল জাতীয়তাবাদী নাগরিক অধিকার কর্মী সংগঠন।
২০০৯ খ্রিষ্টাব্দে শ্রীলঙ্কায় যুদ্ধের সময় যখন হাজার হাজার তামিলদের হত্যা করা হয় সে সময় "মে ১৭ আন্দোলন"-এর শুরু। এর প্রতিষ্ঠা করেন তিরুমুরুগণ গান্ধি। এটি একটি সাম্যবাদী সংগঠন; যারা বিশ্বব্যাপী তামিল জাতির জন্য কাজ করছেন। কিন্তু এটি সম্পূর্ণরূপে ভারতের অন্যান্য সাম্যবাদী পার্টিতে যোগ দেবে না। এই গোষ্ঠীর নীতিমালা ভোট ব্যাংক রাজনীতি থেকে সম্পূর্ণ ভিন্ন। এই আন্দোলনটি কোনো দখলদারিত্ব নয় বা কোনও রাজনৈতিক দলের সাথে সংযুক্ত নয়। বিশ্ব বাণিজ্য সংস্থায় (ডব্লিউটিও) ভারত সরকার কর্তৃক স্বাক্ষরিত বিতর্কিত টিএফএ নীতির উদ্ভাসনে এটি সক্রিয়ভাবে জড়িত একমাত্র বিশিষ্ট আন্দোলন, যা খাদ্য স্টক অধিগ্রহণ হ্রাসের মাধ্যমে সমগ্র রাষ্ট্রের সার্বজনিক বিতরণ পদ্ধতিতে ধীরে ধীরে নষ্ট করে দেবে।
মে ১৭ আন্দোলন ক্রমাগতভাবে ইলাম তামিল, প্যালেস্টানীয় ,কুর্দি, কাশ্মীরি, পশ্চিম সাহারীয় তথা শিখ জাতির গণতান্ত্রিক আকাঙ্ক্ষার সমর্থক করে চলেছে। এছাড়াও জাতিসংঘের জেনেভা মানবাধিকার অধিবেশনে বিগত তিন বছরধরে রাষ্ট্রহীন জাতি, আদিবাসী জাতি তথা সম্প্রদায়, যারা সাম্রাজ্যবাদী শক্তির দ্বারা যুদ্ধাপরাধের শিকার হয়েছে তাদের সমর্থনে বক্তব্য পেশ করেছে। এই আন্দোলনের প্রধান নেতা তিরুমুরুগন, জার্মানির ব্রেমেনে ২০১৩ খ্রিষ্টাব্দে শ্রীলঙ্কা স্থায়ী বাসিন্দা ট্রাইব্যুনালে তামিল সভ্য সমাজের প্রতিনিধিত্ব করেন।
மூடப்படும் ரேசன் கடைகள் - சிறு ஆவணப்படம்
সিসিলীয় প্রতিরক্ষা

সিসিলীয় প্রতিরক্ষা একটি জনপ্রিয় দাবার প্রারম্ভিক চালের ধরন। প্রথম চাল 1. e4 c5 । সাদা গুটির e4 চালের জবাবে কালো গুটির c5 চালটিকে সিসিলীয় প্রতিরক্ষা বললেও এর বিভিন্ন বিন্যাস, যেমন "সিসিলীয় ড্রাগন" সহ অসংখ্য চাল মিখাইল তাল, গ্যারি কাসপারভ, ম্যাগনাস কার্লসেন সহ এ পর্যন্ত সকল বিশ্ব চ্যাম্পিয়ন খেলে থাকেন। এই চালের বিন্যাস প্রথম "জুলিও সিসার পোলারিও"-এর ১৫৯৪ সালের দাবার পান্ডুলিপিতে প্রথম পরিলক্ষিত হয়, তবে তিনি সিসিলীয় প্রতিরক্ষা পরিভাষাটি ব্যবহার করেন নি। ১৭৭৭ সালে ফরাসি দাবারু আন্দ্রে দানিকেন ফিলিডর একে সিসিলীয় প্রতিরক্ষা হিসেবে আখ্যায়িত করেন, কারণ ধারণা করা হয়, ইতালির সিসিলি থেকে এর উৎপত্তি হয়।
লেঞ্জা পাখুই

লেঞ্জা পাখুই (বৈজ্ঞানিক নাম: "Bibasis sena(Moore)") এক প্রজাতির মাঝারী আকারের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।
লেঞ্জা পাখুই এর প্রসারিত অবস্থায় ডানার আকার ৪৫-৫০ মিলিমিটার দৈর্ঘ্যের হয়।
ভারতে প্রাপ্ত লেঞ্জা পাখুই এর উপপ্রজাতিসমূহ হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এদের ডানার মূল রং কালচে বাদামী এবং পিছনের ডানায় প্রান্তদেশে উজ্জ্বল কমলা দাগ যুক্ত। উদরদেশের ও ডানায় উজ্জ্বল কমলা দাগ বর্তমান। ডানার উপরিতল দাগ ছোপ যুক্ত এবং কালচে বাদামী সীমাযুক্ত। পিছনের ডানার নিম্নতলের মধ্যভাগ জুড়ে চওড়া, দুধসাদা, ডিসকাল বন্ধনীটি অবস্থিত যা বাইরের দিকে অস্পষ্ট অথবা ঝাপসা এবং সামনের ডানার নিম্নতল পর্যন্ত বিস্তৃত।
স্ত্রী এবং পুরুষ নমুনা অনুরূপ। তবে পুরুষ নমুনা ব্রান্ড বিহীন।
খুব দ্রুত উড়ান সম্পন্ন, আর্দ্র অথবা ভিজা দেওয়াল, ভিজে ছোপ, ভিজে মাটি ও পাখির বিষ্ঠায় এদের বসতে দেখা যায়। তরাই অঞ্চল অথবা পাহাড়ের পাদদেশে থেকে ১৫০০মিটার পর্যন্ত উচ্চতায় ঘন পাহাড়ি বোনে এই প্রজাতির দর্শন মেলে। হিমালয় এর ১০২০ মিটার থেকে ১৩৮০ মিটার পর্যন্ত। ফেব্রুয়ারি এবং অক্টোবর থেকে নভেম্বর পর্যন্ত এদের উড়তে দেখা যায়। পুরুষ নমুনা স্থানিক। খুব ভরে পুরুষ নমুনা বেশি সক্রিয় এবং স্ত্রী নমুনা পলায়নশীল হয়।
পান্ডুয়া বিধানসভা কেন্দ্র

পান্ডুয়া (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১৯২ নং পান্ডুয়া বিধানসভা কেন্দ্রটি পান্ডুয়া সিডি ব্লকের অন্তর্গত।
পান্ডুয়া বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত। পূর্বে এই কেন্দ্রটি কাটোয়া লোকসভা কেন্দ্রেরঅন্তর্গত।
সঙ্গীত নাটক অকাদেমি

সঙ্গীত নাটক একাডেমি বা রাষ্ট্রীয় সঙ্গীত, নৃত্য ও নাটক একাডেমি ভারত সরকারের দ্বারা প্রতিষ্ঠিত ভারতীয় সঙ্গীত, নাটক ও নৃত্যের বিকাশ ও প্রচারের উদ্দেশ্যে স্থাপন করা একটি সরকারী সংস্থা। এর মুখ্য কার্যালয় দিল্লীর ফিরোজশাহ রাস্তার রবীন্দ্র ভবনে অবস্থিত।
১৯৫২ সালের ৩১ মে তারিখে ভারতের শিক্ষা মন্ত্রণালয়ের সহযোগিতায় সঙ্গীত নাটক একাডেমি প্রতিষ্ঠা করা হয়। এর প্রথম নির্দেশক ছিলেন ডঃ পি. ভি. রাজমান্নার। ১৯৫৩ সালের ২৮ জানুয়ারী তারিখে ভারতের রাষ্ট্রপতি ডঃ রাজেন্দ্র প্রসাদ সংসদ ভবনে আয়োজিত এক বিশেষ কার্যসূচীর মাধ্যমে আনুষ্ঠানিক ভাবে এর উদ্বোধন করেন। একাডেমিটি সঙ্গীত নাটক একাডেমি ফেলোশিপ ও পুরস্কার প্রদান করে। 
একাডেমিটি দেশের প্রদর্শনী কলা অর্থাৎ সঙ্গীত, নৃত্য ও নাটকের শীর্ষ প্রতিষ্ঠান হিসাবে কার্য করে। ভারতীয় প্রদর্শনী কলার বিকাশ ও প্রচার এর অন্যতম প্রধান লক্ষ্য। ভারতীয় সংস্কৃতি ও ঐতিহ্য স্বরূপ প্রদর্শনী কলার মাধ্যমে প্রচার করা হয়। এটি দেশে বিদেশে নানা অনুষ্ঠান ও কার্যসূচী আয়োজিত করে। এছাড়া সরকারের সাথে মিলে প্রদর্শনী কলার উন্নতির জন্য কাজ করে।
সঙ্গীত নাটক একাডেমির প্রতিষ্ঠা করা কয়েকটি প্রতিষ্ঠান হল,
এছাড়া একাডেমিটি
ললিত কলা একাডেমি

ললিত কলা একাডেমি বা রাষ্ট্রীয় কলা একাডেমি ভারতের চারু কলা বিষয়ক রাষ্ট্রীয় একাডেমি। ভারতীয় কলার বিকাশ ও প্রচারের উদ্দেশ্য ভারত সরকার ১৯৫৪ সালে এই একাডেমি প্রতিষ্ঠা করা করেছিল। একে সম্পূর্ণ স্বায়ত্ব শাসনের মর্যদা দেয়া হয়েছে।
ললিত কলা একাডেমি বিভিন্ন স্কলারশিপ ও সদস্য পদ প্রদান করে। এটি দেশ বিদেশের বিভিন্ন স্থানে কলা বিষয়ক প্রদর্শনী আয়োজন করে। এটি একটি দ্বিভাষিক জার্ণাল প্রকাশ করে। ললিত কলা একাডেমি ভারতীয় সাংস্কৃতিক মন্ত্রণালয়ের অন্তর্ভুক্ত। এর মুখ্য কার্যালয় দিল্লীর ফিরোজশাহ মার্গের রবীন্দ্র ভবনে অবস্থিত।
২০১৪ সালের ১৬ সেপ্টেম্বর তারিখে ললিত কলা একাডেমির ৬০তম প্রতিষ্ঠা দিবস উপলক্ষে আয়োজিত "স্প্রিট অফ দিল্লী" নামের একটি কার্যসূচী গ্রহণ করা হয়েছিল। বহু কলাকার, শিল্পী ও কবি এতে নিজের শিল্প কলা প্রদর্শন করেছিলেন।
রাষ্ট্রীয় শিল্পকলা পুরস্কার ললিত কলা একাডেমি প্রদান করা সর্বোচ্চ পুরস্কার। ভারত তথা এশিয়া মহাদেশের বিখ্যাত কলাকার ও শিল্পীকে এই পুরস্কার প্রদান করা হয়।
আলেক বল্ডউইন

আলেক বল্ডউইন (ইংরেজি: Alec Baldwin) নামে পরিচিতি তৃতীয় আলেকজান্ডার রাই বল্ডউইন (ইংরেজি: Alexander Rae Baldwin III; জন্ম: ৩রা এপ্রিল, ১৯৫৮) হলেন একজন মার্কিন অভিনেতা, লেখক, প্রযোজক ও কৌতুকাভিনেতা। বল্ডউইন পরিবারের চার অভিনেতা ভাইয়ের মধ্যে তিনি সর্বজ্যেষ্ঠ। বল্ডউইন সিবিএস টেলিভিশনের নাট্যধর্মী ধারাবাহিক "নট্‌স ল্যান্ডিং"-এর ৬ষ্ঠ ও ৭ম মৌসুমে অভিনয়ের জন্য প্রথম পরিচিতি লাভ করেন। পরবর্তীতে তিনি কয়েকটি চলচ্চিত্রে কেন্দ্রীয় ও পার্শ্ব ভূমিকায় কাজ করেন, যার মধ্যে রয়েছে ভীতিপ্রদ হাস্যরসাত্মক "বিটলজুস" (১৯৮৮), মারপিঠধর্মী থ্রিলার "দ্য হ্যান্ড ফর রেড অক্টোবর" (১৯৯০), প্রণয়ধর্মী হাস্যরসাত্মক "দ্য ম্যারিয়িং ম্যান" (১৯৯১), সুপারহিরোধর্মী "দ্য শ্যাডো" (১৯৯৪), "থমাস অ্যান্ড দ্য ম্যাজিক রেলরোড" (২০০০), এবং মার্টিন স্কোরসেজি পরিচালিত হাওয়ার্ড হিউজের জীবনীমূলক "দি অ্যাভিয়েটর" (২০০৪) ও নোয়া নাট্যধর্মী "দ্য ডিপার্টেড" (২০০৬)। ২০০৩ সালে প্রণয়ধর্মী নাট্য চলচ্চিত্র "দ্য কুলার"-এ অভিনয়ের জন্য তিনি প্রশংসিত হন এবং শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
২০০৬ থেকে ২০১৩ সালে বল্ডউইন এনবিসির সিটকম "থার্টি রক"-এ জ্যাক ডনাফি ভূমিকার জন্য দুটি এমি পুরস্কার, তিনটি গোল্ডেন গ্লোব পুরস্কার ও সাতটি স্ক্রিন অ্যাক্টরস গিল্ড পুরস্কার লাভ করেন। ফলে তিনি সর্বাধিক স্ক্রিন অ্যাক্টরস গিল্ড পুরস্কার বিজয়ী অভিনেতা হয়ে ওঠেন। বল্ডউইন ২০১৫ সালে "মিশন: ইম্পসিবল" ধারাবাহিকের পঞ্চম কিস্তি "" (২০১৫) ও ষষ্ঠ কিস্তি "" (২০১৮) ছবিতে পার্শ্ব ভূমিকায় কাজ করেন। এছাড়া তিনি দ্য হাফিংটন পোস্ট"-এর কলাম লেখক। ২০১৬ সাল থেকে তিনি "ম্যাচ গেম" অনুষ্ঠানের উপস্থাপনা করছেন। তিনি ২০১৬ সালে "স্যাটারডে নাইট লাইভ" অনুষ্ঠানে ডোনাল্ড ট্রাম্প চরিত্রে অভিনয় করেন, এবং এই কাজের জন্য তিনি ২০১৭ সালে তার তৃতীয় প্রাইমটাইম এমি পুরস্কার লাভ করেন।
বল্ডউইন ১৯৫৮ সালের ৩রা এপ্রিল নিউ ইয়র্ক অঙ্গরাজ্যের অ্যামিটিভিলে জন্মগ্রহণ করেন। তার পিতা আলেকজান্ডার রাই বল্ডউইন জুনিয়র (২৬ অক্টোবর ১৯২৭ - ১৫ এপ্রিল ১৯৮৩) ছিলেন একজন হাই স্কুলের ইতিহাস ও সামাজিক বিজ্ঞান বিষয়ের শিক্ষক ও ফুটবল কোচ। তার মাতা ক্যারল নিউকম্ব (জন্মনাম: মার্তিনিউ; ১৯৩০)। বল্ডউইনের ছোট তিন ভাই রয়েছে। তারা হলেন ড্যানিয়েল, উইলিয়াম ও স্টিভেন বল্ডউইন। তারা তিনজনই অভিনেতা। তার দুই বোন রয়েছে, তারা হলেন বেথ ও জেন। বল্ডউইন মাসাপেকোর নিকটস্ত নাসাউ শোরসে বেড়ে ওঠেন।
২০১০ সালের ১২ই মে নিউ ইয়র্ক বিশ্ববিদ্যালয় তাকে ডক্টর অব ফাইন আর্টস ডিগ্রিতে সম্মানিত করে।
বল্ডউইন তিনটি প্রাইমটাইম এমি পুরস্কার, তিনটি গোল্ডেন গ্লোব পুরস্কার, আটটি স্ক্রিন অ্যাক্টরস গিল্ড পুরস্কার, ও একটি স্যাটেলাইট পুরস্কার সহ একাধিক পুরস্কার অর্জন করেছেন।
ভারতীয় ডাক

ভারতীয় ডাক বিভাগ, যা ভারতীয় ডাক হিসাবে ব্যবসায় করে আসছে, হল ভারত-এর সরকার চালিত ডাক প্রণালী যা সাধারণত ডাক ঘর হিসাবে পরিচিত ।
১৮৫৮ সালের ইস্ট ইন্ডিয়া কোম্পানী ভারতবর্ষকে রাণীর হাতে সমর্পন করার সাথে সাথে ভারত-এ ব্রিটিশ রাজের প্রতিষ্ঠা হয় । ১৮৬১ সাল থেকে ৮৮৯টা ডাকঘর তৈরি হয় যেখানে ৪৩ নিযুত চিঠি এবং ৪.৫ নিযুত খবরের কাগজের আদান প্রদান হয়েছিল ।
১৯১১ সালের ১৮ ফেব্রুয়ারি তারিখে বিশ্বর প্রথম উড়ো ডাক (এয়ার মেইল)-এর ঘটনা ঘটে যেখানে হেনরী পেকুয়েট নামের ফরাসি পাইলট এলাহাবাদ থেকে ১৫ কেজি ভার (প্রায় ৬০০০ চিঠি) নিয়ে উড়ে গংগা নদীর অন্যপারে অবস্থিত নেইনি নামের স্থানে উপস্থিত হন ।
স্বাধীনতার পর থেকে ভারতীয় ডাক দেশজুড়ে বিভিন্ন সেবা প্রদানে অগ্রণী হয় । ১৯৫৯ সালের ভারতীয় ডাক বিভাগ "Service before Self"কে নিজের আদর্শ বাক্য হিসাবে গ্রহণ করে । স্বাধীনতার পরবর্তী সময়কালে ভারতীয় ডাক বিভাগ আধুনিকীকরণে ব্যাপক গুরুত্ব আরোপ করে আসছে । 
১৯৯১ সালের বহুমুখী কাউণ্টার যন্ত্রের ব্যবহার দিয়ে লাভালাভের জন্য আরম্ভ করা হয়েছিল ।
২০০৬-০৭ ও ২০১১-১২ সালের মধ্যে একটি ১৮৭৭.২ কোটি টাকার প্রচারের মাধ্যমে ২৫,০০০ ডাক ঘর (২৫,৪৬৪র মধ্যে) কম্পিউটারাইজড্ করা হয় ।
২০১৩ সালের ২২ মার্চ তারিখে অণুবৈদ্যুতিক(ইলেক্ট্রনিক) ভারতীয় পোষ্টাাল অর্ডার (e-IPO) আরম্ভ করা হয় কেবল দেশের বাইরে থাকা ভারতীয়দের জন্য । এইগুলি পোষ্টাল অর্ডারের সহায়তায় অনলাইন যোগে ২০০৫ সালের তথ্য জানার অধিকার আইনের মাশুল পরিশোধ করার সুবিধা হয় । ২০১৪ সালের ১৪ ফেব্রুয়ারি তারিখে এই সেবা সকল ভারতীয়র জন্য মুক্ত করে দেয়া হয় ।
এলআইসি (ভারতীয় জীবনবীমা নিগম)

ভারতীয় জীবন বীমা নিগম ( সংক্ষেপে LIC) ভারতের মধ্যে সবচেয়ে বড় বীমা ও বিনিয়োগকারী সংস্থা। সম্পূর্ণ ভারত সরকার-এর অধীনস্থ ভারতীয় জীবন বীমা নিগম সরকারের খরচের প্রায় ২৪.৬% পুঁজির যোগান দেয়। বর্তমানে এই সংস্থার স্থাবর সম্পত্তির পরিমাণ প্রায় ১৩.২৫ ট্রিলিয়ন টাকা। ভারতীয় জীবন বীমা নিগমের স্থাপনা অধিমিয়মের দ্বারা হয়েছিল এবং একে ভারতের রাষ্ট্রপতি ১৮ জুন ১৯৫৬তে স্বীকৃতি প্রদান করেন। এই অধিনিয়ম ১ জুলাই ১৯৫৬ র থেকে লাগু করা হয় এবং ১ সেপ্টেম্বর ১৯৫৬ তে ভারতীয় জীবন বীমা নিগমের কাজকর্ম আরম্ভ হয়।
নিগমের মুখ্য কার্যালয় মুম্বাইতে অবস্থিত। বর্তমানে নিগমের ৮ টা ক্ষেত্রীয় কার্যালয়, ১১৩ টা মণ্ডল কার্যালয়, ২০৪৮ টা শাখা কার্যালয় এবং যথেষ্ট সংখ্যক উপ-শাখা কার্যালয় আছে। তারোপরি ৫৪টা গ্রাহক ক্ষেত্র, ২৫টা মহানগর আঞ্চলিক হাব, ১৩ লাখ ও অধিক ব্যক্তিগত অভিকর্তা ও যথেষ্ট সংখ্যক কর্পোরেট অভিকর্তা, রেফারাল অভিকর্তা, দালাল গোষ্ঠী ও বীমা ব্যাংক আছে।
ভারতীয় জীবন বীমা নিগমের মূল মন্ত্র হল 'যুগক্ষম বহাম্যহম', যার অর্থ হল 'আপনার কল্যাণের দায়িত্ব আমার' । এই মন্ত্রটি 'ভাগবত গীতা'র নবম অধ্যায়ের ২২ নং শ্লোক থেকে নেওয়া হয়েছে।
সপ্তগ্রাম বিধানসভা কেন্দ্র

সপ্তগ্রাম (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে বাঁশবেড়িয়া বিধানসভা কেন্দ্রেটি ২০১১ সালে অস্তিত্বের অবসান হয় এবং সপ্তগ্রাম একটি নতুন বিধানসভা তৈরি হয়।
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৩ নং সপ্তগ্রাম বিধানসভা কেন্দ্রটি বাঁশবেড়িয়া পৌরসভা এবং আকন্না,আমনান,গোস্বামী মালিপাড়া,হারিত এবং মাহানাদ গ্রামপঞ্চায়েতগুলি পোলবা দাদপুর সিডি ব্লকেরঅন্তর্গত এবং মগড়া-২ এবং সপ্তগ্রাম গ্রামপঞ্চায়েতগুলি চুঁচুড়া মগড়া সিডি ব্লকের অন্তর্গত।
সপ্তগ্রাম বিধানসভা কেন্দ্রটি ২৮ নং হুগলি লোকসভা কেন্দ্রের অন্তর্গত।
প্রধানমন্ত্রী উজ্জ্বলা যোজনা

প্রধানমন্ত্রী উজ্জ্বলা যোজনা হল ভারতএর দরিদ্র পরিবারের মহিলাসমূহের মুখে হাসি আনার উদ্দেশ্যে কেন্দ্রীয় সরকার-এর দ্বারা ২০১৬ সালের ১ মে তে আরম্ভ করা একটা যোজনা। এই যোজনার অধীনে দরিদ্র মহিলাদেরকে বিনামূল্যে এল.পি.জি. সংযোগ যোগান দেওয়া হয়।
এই যোজনার মুখ্য উদ্দেশ্য হল গ্রামাঞ্চলে খাদ্য বানাবার জন্য ব্যবহৃত জীবাশ্ম জ্বালানির জায়গায় এল.পি.জি.র ব্যবহারকে অধিক গুরুত্ব দেয়া। তারোপরি মহিলার সশক্তিকরণকে অধিক গুরুত্ব দেয়ার সাথে তাদেরকে স্বাস্থ্যের সুরক্ষাও এই যোজনার অন্য একটি উদ্দেশ্য। এই যোজনার জন্য মন্ত্রীমণ্ডল ৮,০০০ কোটি টাকার বাজেট নির্মাণ করেছেন।
ভারত সরকার LPG সংযোগের জন্য ১৪.২ কেজি সিলিন্ডারের ক্ষেত্রে নগদ ₹১,৬০০/- টাকা এবং ৫ কেজি সিলিন্ডারের ক্ষেত্রে নগদ ₹১,১৫০/- প্রদান করবে, যার মধ্যে-
তেল বিপণন কোম্পানিগুলি সমস্ত PMUY সুবিধাভোগীদের ডিপোজিট ফ্রি সংযোগের সাথে প্রথম এলপিজি রিফিল এবং উনুন/চুলা উভয়ই বিনামূল্যে প্রদান করবে।
এছাড়া বছরে মোট ১২ টি সিলিন্ডার রিফিলেংর জন্য সিলিন্ডার প্রতি ₹৩০০/- টাকা করে সাবসিডি প্রদান করা হবে। 
PMUY এর আবেদন অফিসিয়াল ওয়েবসাইট pmuy.gov.in থেকে অথবা যে কোনও এলপিজি আউটলেটে গিয়ে ফর্ম পূরণের মাধ্যমে করা যাবে। 
pmuy.gov.in
শেন থমসন

শেন আলেকজান্ডার থমসন (; জন্ম: ২৭ জানুয়ারি, ১৯৬৯) ওয়াইকাতোর হ্যামিল্টনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৯০ থেকে ১৯৯৬ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টসের প্রতিনিধিত্ব করেছেন তিনি। প্রকৃত অল-রাউন্ডারের ভূমিকায় অবতীর্ণ হয়েছিলেন তিনি। ডানহাতে ব্যাটিংয়ের পাশাপাশি ডানহাতে অফ ব্রেক কিংবা ফাস্ট-মিডিয়াম বোলিংয়ে পারদর্শিতা দেখিয়েছেন শেন থমসন।
সমগ্র খেলোয়াড়ী জীবনে ১৯ টেস্ট ও ৫৬টি একদিনের আন্তর্জাতিকে অংশ নেয়ার সুযোগ হয় তার। ২২ ফেব্রুয়ারি, ১৯৯০ তারিখে ভারতের বিপক্ষে টেস্ট অভিষেক ঘটে শেন থমসনের। ১৯৯৪ সালে ক্রাইস্টচার্চের ল্যাঙ্কাস্টার পার্কে অনুষ্ঠিত সফরকারী পাকিস্তানের বিপক্ষে দ্বিতীয় ইনিংসে অপরাজিত ১২০* রানের মনোজ্ঞ ইনিংস উপহার দেন। নিজস্ব সপ্তম টেস্টে এটিই তার প্রথম ও একমাত্র সেঞ্চুরি ছিল। এরফলে জয়ের জন্য ৩২১ রানের লক্ষ্যমাত্রা পূরণে সক্ষম হয় নিউজিল্যান্ড দল।
১৯৯৩-৯৪ মৌসুমে ভারত দল নিউজিল্যান্ড সফরে যায়। ১৮ ফেব্রুয়ারি, ২০০৭ তারিখে নেপিয়ারের ম্যাকলিন পার্কে ওডিআই সিরিজের প্রথম খেলায় দূর্দান্ত ক্রীড়াশৈলী প্রদর্শন করেন শেন থমসন। ব্যাট হাতে ৯৭ বল মোকাবেলা করে ৮৩ রান তুলেন। ঐ ইনিংসটিতে ৭টি চার ও একটি ছক্কার মার ছিল। এরপর বল হাতে নিয়ে ৫ ওভার বোলিং করে ১/২৬ পান। খেলায় নিউজিল্যান্ড দল ২৮ রানে জয় পেয়ে সিরিজে ১-০ ব্যবধানে এগিয়ে যায় ও তিনি ম্যান অব দ্য ম্যাচের পুরস্কার লাভ করেন।
১৯৯৪ সালে দক্ষিণ আফ্রিকা সফরে যান। তবে, স্টিফেন ফ্লেমিং, ডিওন ন্যাশ„ থমসনসহ আরও ছয়জনকে জরিমানা করা হয়। তন্মধ্যে ধূমপানজনিত কারণে দল থেকে বহিষ্কৃত হন তিনি।
ভারত, পাকিস্তান ও শ্রীলঙ্কায় যৌথভাবে অনুষ্ঠিত ১৯৯৬ সালের ক্রিকেট বিশ্বকাপে লি জার্মনের নেতৃত্বাধীন নিউজিল্যান্ড দলের অন্যতম সদস্যরূপে খেলার জন্য মনোনীত হন। কিন্তু কোয়ার্টার ফাইনালে অস্ট্রেলিয়ার বিপক্ষে পরাজিত হলে দলকে প্রতিযোগিতা থেকে বিদায় নিতে হয়। এ ফলাফলের কারণে বিশ্বকাপের পর দল নির্বাচকমণ্ডলী কর্তৃক উপেক্ষার পাত্রে পরিণত হন শেন থমসন।
দক্ষিণ আফ্রিকার বিপক্ষে খেলা চলাকালীন বাজেভাবে রান আউটের শিকারে পরিণত হন তিনি। হানসি ক্রনিয়ের দূর্দান্ত তৎপরতায় তার ঐ রান আউটটি ক্রিকেটের ইতিহাসের অদ্ভুত ঘটনারূপে পরিচিতি পায়।
বিহারের ইতিহাস

বিহারের ইতিহাস উত্তর ভারত এবং পূর্ব ভারতের সবচেয়ে বৈচিত্রময় ইতিহাসগুলির মধ্যে একটি। বিহার তিনটি পৃথক অঞ্চল নিয়ে গঠিত। প্রত্যেকটি অঞ্চলের নিজস্ব স্বতন্ত্র ইতিহাস এবং সংস্কৃতি রয়েছে। অঞ্চল তিনটি হল মগধ, মিথিলা এবং ভোজপুর। বিহারের সারন জেলায় গঙ্গা নদীর উত্তর-পশ্চিমে চিরান্ড এলাকায় নবপ্রস্তর যুগের (প্রায় ২,৫০০-১৩৪৫ খ্রিস্টপূর্বাব্দ) একটি প্রত্নতাত্ত্বিক স্থান রয়েছে। প্রাচীন ভারতে ধর্মীয় গ্রন্থে এবং মহাকাব্যগুলিতে বিহার-মগধ, মিথিলা ও অঙ্গর মতো অঞ্চলগুলি উল্লেখ করা হয়েছে। মিথিলাকে পরবর্তীতে বৈদিক যুগে শক্তির কেন্দ্র বলে মনে করা হয়। মিথিলা প্রথম অগ্রাধিকার লাভ করে, যখন ইন্দো-আর্য সম্প্রদায়ের দ্বারা বসতি স্থাপন করা হয় এবং বিদেহ রাজ্য প্রতিষ্ঠা করা হয় মিথিলাতে। বিদেহ সাম্রাজ্যের রাজাদের জনক নামে ডাকা হত। মিথিলা ও সীতা হলেন বিদেহ রাজ্যের একজন জনকের কন্যা, ব্যাল্মিকির লেখা হিন্দু মহাকাব্য রামায়ণে তা উল্লেখ করা হয়েছে। বাজ্জি চুক্তির দ্বারা বাজিকে বিদেহ রাজ্যের অন্তর্ভুক্ত করা হয়, যেটি ছিল বৈশালীর রাজধানী শহর, পরে এটি মিথিলারও রাজধানী হয়।
মগধ, বিহারের আরেকটি গুরুত্বপূর্ণ অঞ্চল ছিল। প্রায় এক হাজার বছর ধরে ভারতীয় শক্তি, শিক্ষা ও সংস্কৃতি কেন্দ্র ছিল মগধ। ভারতের সবচেয়ে বড় সাম্রাজ্য, মৌর্য সাম্রাজ্য, তার পাশাপাশি দুটি প্রধান শান্তিবাদী ধর্ম, বৌদ্ধ ও জৈনধর্ম, এই অঞ্চল থেকে উঠে এসেছে, যা এখন বিহারের অন্তর্গত। মগধের সাম্রাজ্যগুলি, বিশেষতঃ মৌর্য ও গুপ্ত সাম্রাজ্য, তাদের শাসনামলে ভারতীয় উপমহাদেশের বৃহত অংশ নিয়ে গড়ে উঠেছিল। রাজ্যগুলির রাজধানী পাটলিপুত্র ভারতীয় ইতিহাসের প্রাচীন এবং শাস্ত্রীয় যুগে ভারতীয় সভ্যতার একটি গুরুত্বপূর্ণ রাজনৈতিক, সামরিক ও অর্থনৈতিক কেন্দ্র ছিল। অনেক প্রাচীন ভারতীয় গ্রন্থ, ধর্মীয় মহাকাব্য পৃথক, প্রাচীন বিহারে লেখা হয়েছিল। তার মধ্যে শকুন্তলা নাটকটি ছিল সবচেয়ে উল্লেখযোগ্য।
বিহারের বর্তমান অঞ্চলটি মগধ, অঙ্গ এবং মিথিলা, বাজাজী প্রজাতন্ত্রসহ বেশ কিছু প্রাক-মৌর্য রাজবংশ ও প্রজাতন্ত্রগুলির ভূখন্ডের উপর অবস্থান করছে। আধুনিক পৃথিবীর সর্বপ্রথম পরিচিত প্রজাতন্ত্রগুলির মধ্যে একটি প্রজাতন্ত্র মহাবীরের (৫৯৯ খ্রিষ্টপূর্বাব্দ) জন্মের আগে থেকেই এই অঞ্চলে বিদ্যমান ছিল। বিহারের ঐতিহ্যাবাহী গুপ্ত রাজবংশের সাংস্কৃতিক একটি যুগকালের সভাপতিত্ব করে যা আজকে ভারতের স্বর্ণযুগ হিসেবে পরিচিত।
দেবপালের রাজত্বকালে একবার পাল সাম্রাজ্য পাটলিপুত্রে তাদের রাজধানী স্থাপন করেছিলেন। ১৫৪০ খ্রিষ্টাব্দে মধ্যযুগীয় সময়কালে সুরি রাজবংশের উত্থান পর্যন্ত ভারতীয় ইতিহাসে বিহারের খুব ছোট ভূমিকা পালন করে। ১৫৫৬ খ্রিষ্টাব্দে সুরি রাজবংশের পতনের পর বিহার আবার ভারতে একটি মুখ্য কেন্দ্র হয়ে ওঠে। ২২ মার্চ ১৯২১ খ্রিষ্টাব্দে বিহার ভারতীয় ব্রিটিশ সাম্রাজ্যের একটি পৃথক প্রদেশ হিসাবে গড়ে ওঠে। ১৯৪৭ সালের স্বাধীনতা লাভের পর থেকে, বিহার ভারতীয় ইউনিয়নের একটি মূল রাজ্য হিসাবে অবস্থান করছে।
বখতিয়ার খলজি রাজ্যবিস্তারে অগ্রসর হবার পথে একটি প্রাচীরবেষ্টিত দুর্গের ন্যায় স্থানে উপস্থিত হন ও সাথে সাথে তরবারি চালনা করেন। স্থানটি দখলের পরে লোকজনকে জিজ্ঞাসা করে জানতে পারেন সেটি ছিল একটি বৌদ্ধবিহার। বিহারটির নাম ছিল ওলন্দবিহার বা ওলন্দপুরি বিহার। তখন থেকেই এই স্থানের নাম হয় বিহার অথবা বিহার শরিফ।
টাঙ্গাইল ডিসি লেক

টাঙ্গাইল ডিসি লেক টাঙ্গাইল শহরে অবস্থিত একটি উন্মুক্ত বিনোদন কেন্দ্র। এটি ডিসি লেক পার্ক নামেও পরিচিত।
টাঙ্গাইল মেডিকেল কলেজ হাসপাতালের সামনে ৩৩ দশমিক ৪৫ একর আয়তনের দৃষ্টিনন্দন ডিসি লেক অবস্থিত।
এখানে রয়েছে ছোট নৌকায় ঘুরে বেড়ানোরও সুযোগ, শিশু পার্কে, ভাসমান মঞ্চ, আর মঞ্চের ভেতরে রয়েছে ফাস্ট ফুড, এছাড়া লেকের পশ্চিম পাশে বেশ কয়েকটি খাবারের দোকান রয়েছে। প্রিয়জনকে নিয়ে খানিকটা সুস্থ বিনোদনের ব্যবস্থা রয়েছে এখানে। পাখিদের কৃত্রিম বাসস্থানের পাশাপাশি বিলুপ্ত (প্রায়) পানকৌড়ি দেখা যায় এই ডিসি লেকে। সবুজে সমারোহ, পাখির কিচিরমিচির শব্দে প্রিয়জনের সাথে সময় কাটানোর জন্য উপযুক্ত জায়গা এটি। শহরের চার দেয়ালের ভিতরে বন্দি একঘেয়েমি দূর করতে এখানে আসতে পারেন পরিবার সহ।
চণ্ডীতলা বিধানসভা কেন্দ্র

চণ্ডীতলা (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৪ নং চণ্ডীতলা বিধানসভা কেন্দ্রটি ভগবতীপুর,গঙ্গাধরপুর,কৃষ্ণরামপুর,কুমীরমোড়া এবং নবাবপুর গ্রাম পঞ্চায়েতগুলি চণ্ডীতলা-১ সিডি ব্লকের অন্তর্গত এবং বাকসা,বরিজহাটি,চণ্ডীতলা, ডানকুনি,গরলগাছা,জনাই,মনোহরপুর,র্মীগলা এবং নৈটি গ্রাম পঞ্চায়েতগুলি চণ্ডীতলা সিডি ব্লকের অন্তর্গত।
চণ্ডীতলা বিধানসভা কেন্দ্রটি ২৭ নং শ্রীরামপুর লোকসভা কেন্দ্রের অন্তর্গত।
প্রভাংশু ত্রিপুরা

প্রভাংশু ত্রিপুরা পার্বত্য চট্টগ্রামে একজন লেখক ও গবেষক । ইতিহাস, সমাজ ও সংস্কৃতি তার গবেষণার মূল বিষয় হলেও তিনি উপন্যাস, নাটক, গান ও ছোটগল্প প্রভৃতি বিষয়ের উপর অনেক গ্রন্থ রচনা করেছেন। ২০১৪ সালে বাংলা একাডেমি কর্তৃক গবেষণায় সামগ্রিক অবদানের জন্য বাংলা একাডেমি সাহিত্য পুরস্কার এ ভূষিত হন।
প্রভাংশু ত্রিপুরা ১৯৫৭ সালের ৬ সেপ্টেম্বরে খাগড়াছড়ি পার্বত্য জেলার পানছড়ির মদনসোহন কার্বারী গ্রামে জন্মগ্রহণ করেন। তার পিতা সন্দ মোহন ত্রিপুরা এবং মাতা কুমুদীনি ত্রিপুরা। গ্রামেই তার পড়াশুনার হাতেখড়ি হয়। পরবর্তীতে পানছড়ি বাজার, চট্টগ্রাম কলেজিয়েট হাইস্কুল, পানছড়ি উচ্চ বিদ্যালয় এবং খাগড়াছড়ি বেসরকারি ডিগ্রী কলেজে পড়ালেখা শেষ করেন।
পরিবারের বড় সন্তান হওয়ায় তিনি খুব অল্প বয়সেই কর্মজীবন শুরু করেন। ১৯৭৬ সালে বেতার উপস্থাপক হিসাবে তার কর্মজীবনের পথচলা শুরু হয় এবং পরবর্তীতে ১৯৭৯ সালে সিনিয়র প্রযোজক পদে চট্টগ্রাম বেতার কেন্দ্রে যোগদান করেন। ১৯৯০ সালে মুখ্য প্রযোজক পদে পদোন্নতি লাভ করেন এবং ২০১৬ সালের সেপ্টেম্বরে অবসর গ্রহণ করেন।
স্কুল জীবন থেকেই তিনি সাহিত্যচর্চা শুরু করেন। ইতিহাস, সমাজ, সংস্কৃতি, কবিতা, নাটক, গান ইত্যাতি বিষয় নিয়ে সাহিত্য রচনা করার ক্ষেত্রে তিনি অসাধারণ দক্ষতার পরিচয় দিয়ে পাঠকমহলে ব্যাপক সমাদৃত ও প্রশংসিত হয়েছেন। প্রায় ৫০ বছর ধরে তিনি সাহিত্য সাধনা করে আসছেন।
প্রভাংশু ত্রিপুরা গবেষক হিসেবে পার্বত্য চট্টগ্রামের মাটি ও মানুষের নন্দিত সমাজ, সংস্কৃতি ও ইতিহাস বিষয় নিয়ে এ পর্যন্ত ২৫টি গ্রন্থ রচনা করেছেন। পাঠক সমাজকে উপহার দিয়েছেন মূল্যবান ও অজানা তথ্য।
তার প্রকাশিত গ্রন্থগুলো হলো-
২০১৪ সালে বাংলা একাডেমি কর্তৃক গবেষণায় সামগ্রিক অবদানের জন্য বাংলা একাডেমি সাহিত্য পুরস্কার এ ভূষিত হন। এছাড়া ২০১০ সালে রকি সাহিত্য পুরস্কারেও ভূষিত হন।
অ্যান্থনি পারকিন্স

অ্যান্থনি পারকিন্স (ইংরেজি: Anthony Perkins; ৪ঠা এপ্রিল, ১৯৩২ - ১২ই সেপ্টেম্বর, ১৯৯২) ছিলেন একজন মার্কিন অভিনেতা ও গায়ক। অভিনয় জীবনে তিনি তার দ্বিতীয় চলচ্চিত্র "ফ্রেন্ডলি পারসুয়েসন"-এ অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং বর্ষসেরা নতুন তারকা - অভিনেতা বিভাগে গোল্ডেন গ্লোব পুরস্কার লাভ করেন। তিনি অ্যালফ্রেড হিচকক পরিচালিত "সাইকো" (১৯৬০) ও এর তিনটি অনুবর্তী পর্বে নরম্যান বেটস ভূমিকায় অভিনয়ের জন্য বিশেষভাবে পরিচিত। ১৯৬১ সালে তিনি "গুডবাই অ্যাগেইন" চলচ্চিত্রে অভিনয়ের জন্য কান চলচ্চিত্র উৎসব থেকে শ্রেষ্ঠ অভিনেতার পুরস্কার লাভ করেন।
তার অভিনীত অন্যান্য উল্লেখযোগ্য চলচ্চিত্রসমূহ হল "ফিয়ার স্ট্রাইকস আউট" (১৯৫৭), "দ্য ম্যাচমেকার" (১৯৫৮), "টল স্টোরি" (১৯৬০), "দ্য ট্রায়াল" (১৯৬২), "ফ্যাড্রা" (১৯৬২), "ফাইভ মাইলস টু মিডনাইট" (১৯৬২), "প্রিটি প্যাসন" (১৯৬৮), "মার্ডার অন দ্য অরিয়েন্ট এক্সপ্রেস" (১৯৭৪), "মাহোগনি" (১৯৭৫), "নর্থ সি হাইজ্যাক" (১৯৭৯), "দ্য ব্ল্যাক হোল" (১৯৭৯) ও "ক্রাইমস্‌ অব প্যাসন" (১৯৮৪)।
পারকিন্স ১৯৩২ সালের ৪ঠা এপ্রিল নিউ ইয়র্ক অঙ্গরাজ্যের নিউ ইয়র্ক সিটিতে জন্মগ্রহণ করেন। তার পিতা মঞ্চ ও চলচ্চিত্র অভিনেতা অসগুড পারকিন্স এবং মাতা জ্যানেট এসেলস্টিন (প্রদত্ত নাম: রেন)। পারকিন্সের পাঁচ বছর বয়সে তার পিতা মারা যান। তার প্র-পিতামহ ছিলেন অ্যান্ড্রু ভ্যারিক স্টোট অ্যান্থনি। এছাড়া তিনি "মেফ্লাওয়ার" প্যাসেঞ্জার জন হাউল্যান্ডের উত্তরসূরি।
পারকিন্স ব্রুকস স্কুল, ব্রাউন অ্যান্ড নিকোল্‌স স্কুল, কলাম্বিয়া বিশ্ববিদ্যালয়ে পড়াশুনা করেন এবং পরে ১৯৪২ সালে বোস্টনে চলে গেলে সেখানে তিনি রলিন্স কলেজে পড়াশুনা করেন।
১৯৫৩ সালে "দি অ্যাক্ট্রেস" চলচ্চিত্রে অভিনয়ের মধ্য দিয়ে পারকিন্সের বড় পর্দায় অভিষেক হয়। ছবিটি বাণিজ্যিকভাবে ব্যর্থ হয়। পরে ১৯৫৪ সালে ব্রডওয়ের "টি অ্যান্ড সিমপ্যাথি" মঞ্চনাটকে জন কারের স্থলাভিষিক্ত হলে তিনি সকলের দৃষ্টি কাড়েন। ফলে তিনি হলিউডে নতুনভাবে আগমনের প্রেরণা লাভ করেন। পারকিন্স তার দ্বিতীয় চলচ্চিত্র "ফ্রেন্ডলি পারসুয়েসন"-এ গ্যারি কুপারের পুত্র ভূমিকায় অভিনয় করেন। উইলিয়াম ওয়াইলার পরিচালিত চলচ্চিত্রটি ব্যাপক সফলতা লাভ করে এবং পারকিন্স শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং বর্ষসেরা নতুন তারকা - অভিনেতা বিভাগে গোল্ডেন গ্লোব পুরস্কার লাভ করেন।
১৯৫৭ সালে প্রাক্তন বোস্টন রেড সক্স বেসবল খেলোয়াড় জিমি পিয়েরসালের জীবনীমূলক "ফিয়ার স্ট্রাইকস আউট" ছবিতে তাকে জিমির ভূমিকায় দেখা যায়। একই বছর তিনি জ্যাক প্যালেন্সের সাথে "দ্য লোনলি ম্যান" ও হেনরি ফন্ডার সাথে "দ্য টিন স্টার" ছবিতে কাজ করেন।
যুবক পারকিন্সের মধ্যে বালকসুলভ ও অকপট গুণাবলি ছিল এবং যুবক জেমস স্টুয়ার্টের কিছু বৈশিষ্ট ছিল। অ্যালফ্রেড হিচকক এই সুযোগের সদ্ব্যবহার করেন এবং তাকে "সাইকো" (১৯৬০) চলচ্চিত্রে নরম্যান বেটস চরিত্রের জন্য নির্বাচন করেন। ছবিটি সমালোচনামূলক ও বাণিজ্যিকভাবে সফলতা অর্জন করে। পারকিন্স বেটস মোটেলের মালিক চরিত্রে তার হত্যাকাণ্ডমূলক কাজে অভিনয়ের জন্য আন্তর্জাতিক অঙ্গনে খ্যাতি লাভ করেন। তার এই কাজের জন্য তিনি ইন্টারন্যাশনাল বোর্ড অব মোশন পিকচার রিভিউয়ার্সের শ্রেষ্ঠ অভিনেতা পুরস্কার লাভ করেন।
১৯৬১ সালে "গুডবাই অ্যাগেইন" চলচ্চিত্রে তার ভূমিকার জন্য পারকিন্স আরও খ্যাতি লাভ করেন। প্যারিসে চিত্রায়িত এই ছবিতে তিনি ইংরিদ বারিমানের বিপরীতে অভিনয় করেন। এই কাজের জন্য তিনি ১৯৬১ কান চলচ্চিত্র উৎসব থেকে শ্রেষ্ঠ অভিনেতার পুরস্কার লাভ করেন। ছবিটি ফ্রান্সে ব্যবসাসফল হলেও মার্কিন যুক্তরাষ্ট্রে ব্যবসায়িকভাবে সফল হয়নি।
মুখোশ (ব্যান্ড)

মুখোশ বাংলাদেশের একটি ব্যান্ড দল। নব্বই দশকের শেষ দিকে কয়েকজন বন্ধু মিলে গড়ে তোলেন গানের দল ‘মুখোশ’। দল গঠনের দুই বছরে পর ২০০০ সালের ঈদে সাউন্ডটেক থেকে প্রকাশিত হয় ব্যান্ডের প্রথম অ্যালবাম ‘মুখোশ’।
১৯৯৭ সালে যাত্রা ‍শুরু হয় মুখোশ ব্যান্ডটির। প্রথম অ্যালবাম প্রকাশিত হয় ২০০০ সালের ঈদুল ফিতরে। ‘মুখোশ’ শিরোনামের সেই অ্যালবামের গানের মধ্যে ছিল ‘বড় হবে’, ‘আয় ওড়না’, ‘ধুর ছাই’ ও ‘অপেক্ষা’ নামের গান। 
বর্তমানে মুখোশ ব্যান্ডটির ড্রামস এবং ব্যান্ড লিডার হিসেবে আছেন রোজ মোহিত, ভোকাল এবং গিটারে খালিদ হোসেন রাজু এবং অতিথি বাদক হিসেবে আছেন সেলিম হায়দার, সাটন, বুলেট ও শাহিন।
জাঙ্গিপাড়া বিধানসভা কেন্দ্র

জাঙ্গিপাড়া (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৫ নং জাঙ্গিপাড়া বিধানসভা কেন্দ্রটি জাঙ্গিপাড়া সিডি ব্লক এবং আইন্যা, হরিপুর, মসাট, শিয়াখেলা গ্রামপঞ্চায়েতগুলি চণ্ডীতলা-১ সিডি ব্লকের অন্তর্গত।
জাঙ্গিপাড়া বিধানসভা কেন্দ্রটি ২৭ নং শ্রীরামপুর লোকসভা কেন্দ্রের অন্তর্গত।
রিচার্ড হাটন

রিচার্ড অ্যান্থনি হাটন (; জন্ম: ৬ সেপ্টেম্বর, ১৯৪২) ইয়র্কশায়ারের পাডসে এলাকায় জন্মগ্রহণকারী প্রথিতযশা ইংরেজ সাবেক আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন রিচার্ড হাটন।
রেপটন স্কুলে অধ্যয়ন করেছেন তিনি। এখানেই অল-রাউন্ডার হিসেবে নিজেকে গড়ে তুলেন। পরবর্তীতে কেমব্রিজের ক্রাইস্ট কলেজে পড়াশোনা করেন। কেমব্রিজ বিশ্ববিদ্যালয় থেকে ব্লু লাভ করেন। ১৯৬২ থেকে ১৯৭৪ সাল পর্যন্ত ইয়র্কশায়ারের পক্ষে খেলেছেন। এরপর দক্ষিণ আফ্রিকায় চলে যান ও ট্রান্সভালের পক্ষে খেলার জন্য চুক্তিবদ্ধ হন।
সমগ্র খেলোয়াড়ী জীবনে ৫টি টেস্টে অংশগ্রহণের সুযোগ হয় তার। সবগুলোই ১৯৭১ সালে খেলেছেন। ১৭ জুন, ১৯৭১ তারিখে পাকিস্তানের বিপক্ষে টেস্ট অভিষেক ঘটে রিচার্ড হাটনের। ড্র হওয়া ঐ টেস্টের দ্বিতীয় ইনিংসে তিনি ব্যাটিং উদ্বোধন করেছিলেন। অপরাজিত ৫৮ রান তুলে অভিষেক টেস্টকে স্মরণীয় করে রাখেন। তবে, ব্যক্তিগত সর্বোচ্চ ইনিংস খেলেন ভারতের বিপক্ষে। ওভালে সফরকারী ভারতের বিপক্ষে নিজস্ব শেষ টেস্টে ৮১ রান করেছিলেন। শুরুতে ভারতীয় স্পিনারদের আক্রমণে দলের অবস্থা ভঙ্গুর হয়ে যাবার পর সপ্তম উইকেটে উইকেট-রক্ষক অ্যালান নটের সাথে জুটি গড়ে শতরান সংগ্রহ করেন।
১৯৭১-৭২ মৌসুমে অস্ট্রেলিয়ায় বিশ্ব একাদশের সদস্যরূপে গমন করেন। তবে, আন্তর্জাতিক ক্রিকেটে নিজের নামকে তুলে যথাযথভাবে তুলে ধরতে পারেননি তিনি।
১৯৮০-৮১ মৌসুমে এমসিসি দলের সদস্যরূপে বাংলাদেশ সফরে আসেন। এক পর্যায়ে দ্য ক্রিকেটার সাময়িকীতে সম্পাদনায় যুক্ত হন।
বিখ্যাত ইংরেজ ক্রিকেট তারকা ও অধিনায়ক স্যার লেন হাটন তার বাবা ছিলেন। তার বড় সন্তান বেন হাটন ২০০৫ ও ২০০৬ সালে মিডলসেক্সের অধিনায়কত্ব করেছেন।
অ্যাভন নদী, ব্রিস্টল

অ্যাভন/ইভেন নদী ব্রিটেনের একটি নদী যা দেশের দক্ষিণ-পশ্চিমে অবস্থিত। একই নামের অন্যান্য নদীগুলির থেকে এই নদীটিকে পৃথক ভাবে চেনার জন্য ব্রিস্টল অ্যাভন নামেও পরিচিত। নদীর নাম "অ্যাভন" ওয়েলস শব্দ "আফন"-এর একটি সমজাতীয়, যার অর্থ হল "নদী"।
অ্যাভন বা এভন নদীর উৎস রয়েছে দক্ষিণ গ্লৌচেস্টারশিরের অক্টেন তুরভিলের একটি গ্রামের উত্তর দিকে উইল্টশায়ারের মধ্য দিয়ে প্রবাহিত হবার আগে। ব্রিস্টলের কাছাকাছি অ্যাভনমাউথের বাথ থেকে সেভেরন এস্টুয়ারাই তার নিম্ন পরিসীমা মধ্যে নদীটি নৌপরিবহন যোগ্য এবং এটি অ্যাভন ন্যাভিগেশন হিসাবে পরিচিত।
অ্যাভন নদীর দৈর্ঘ ৭৫ মাইল (১২১ কিলোমিটার) এবং এটি যুক্তরাজ্যে ১৯ তম দীর্ঘ নদী, যদিও নদীটির উৎস এবং সেভেরন এস্টুয়ারাই এর কাছে নদীর মোহন এর মুখের মধ্যে দূরত্ব মাত্র ১৯ মাইল (৩১ কিমি)। অববাহিকা ২,২২২ বর্গ কিলোমিটার (৮৬০ বর্গ মাইল)।
নাম "অ্যাভন" হল ওয়েলস শব্দ "'আফন"-এর সমজাতীয় [avɔn], যার অর্থ হল "নদী"। প্রচলিত ব্রিটোনীয় অ্যাভন শব্দটি "নদী" থেকে উদ্ভূত হয়েছে। তাই "নদী অ্যাভন" শব্দের আক্ষরিক অর্থে "নদীর নদী"; বেশ কয়েকটি ব্রিটিশ ও স্কটিশ নদী এই নামটি (অ্যাভন) ভাগ করে নেয়। ১৯৭৪ সাল থেকে ১৯৯৬ সাল পর্যন্ত অ্যাভন কাউন্টি নামকরণ করা হয় নদীটির নাম থেকে, এবং ব্রিস্টল, বাথ এবং নিম্ন অ্যাভন (লোয়ার অ্যাভন) নদীটির উপত্যকার অন্তর্গত।
অ্যাভন নদী দক্ষিণ গ্লৌচেস্টারশায়ারের চিপিং সডবুরি শহরের পূর্বে প্রবাহিত হয় এবং এটি অক্টেন তুরভিলে গ্রামের উত্তরে অবস্থিত। নদীটি কিছুটা বৃত্তাকার পথে প্রবাহিত হয়েছে, প্রথমে নদী পূর্ব দিকে এবং তারপর দক্ষিণে উইল্টশায়ারের মধ্য দিয়ে প্রবাহিত হয়। নদীর প্রথম প্রধান বসতিটি উইল্টশার সীমান্তের দুই মাইল (৩ কিমি) ভেতরে লিকিংটন গ্রাম এবং তারপর শেরটন। মাল্মসবারিতে অ্যাভন নদীর সঙ্গে প্রথম ও প্রধান উপনদী টেটবুরি অ্যাভন যুক্ত হয়, যেটি শুধুমাত্র গ্লৌচেস্টারশায়ার মধ্যে টেটবুরির এলাকার সামান্য উত্তরে উৎপন্ন হয়েছে। এই উপনদীটি স্থানীয়ভাবে ইঙ্গেলবার্ন হিসাবে পরিচিত, যেখানে পুরনো ইংরেজিতে 'ব্রিটিশ নদী' শব্দটি ব্যবহৃত হয়। এখানে, দুটি নদী প্রায় মিলিত হয়, কিন্তু তাদের পথ কটস্বল্ডসের একটি পাথুরে স্তর দ্বারা অবরুদ্ধ হয়, প্রায় পুরোপুরি হেমস্টর্স শহরের প্রাচীন পর্বতশৃঙ্গ শহরের জন্য একটি দ্বীপ তৈরি করে। এই উপমহাদেশের পশ্চিমাঞ্চলের নদীকে কখনও কখনও 'ত্র' অ্যাভন (শার্থন শাখা) বলা হয়, এটি টেটবুরি শাখা থেকে আলাদা।.
দুইটি নদী একত্রিত হওয়ার পরে, অ্যাভন নামে দক্ষিণ কোস্টওয়াল্ডস থেকে দক্ষিণ পূর্ব দিকে প্রবাহিত হয় এবং তারপর দ্রুত দক্ষিণে ক্লে ড্যান্টেসে ভেলের দিকে যায়, এর পর অন্য একটি নদী মার্ডেন দ্বারা সংযুক্ত হয়, যতক্ষণ না পর্যন্ত এটি বৃহত্তম শহর চিপেনহ্যাম পর্যন্ত পৌঁছায়।
মুহাম্মদ মাহমুদ আলম

মুহাম্মদ মাহমুদ আলম এসজে (); ৬ জুলাই ১৯৩৫ – ১৮ মার্চ ২০১৩) ছিলেন পাকিস্তান বিমান বাহিনীর একজন বৈমানিক। ১৯৬৫ সালের ভারত-পাকিস্তান যুদ্ধের সময় তিনি ভারতীয় বিমান বাহিনীর নয়টি যুদ্ধবিমানকে ভূপাতিত করেন। তিনি ১৯৬৫ সালের ৭ই সেপ্টেম্বরে পাঁচটি ভারতীয় "হকার হান্টার" জঙ্গি বিমানকে ভূপাতিত করেন। পাকিস্তানি নথি অনুযায়ী তিনি ছিলেন এফ-৮৬ সাব্রে বিমানের সেরা চালকদের অন্যতম এবং তিনি পাকিস্তান বিমান বাহিনীর একজন বিগ্রেডিয়ার জেনারেল ছিলেন। ১৯৬৫ সালের ভারত-পাকিস্তান যুদ্ধে বীরত্ব প্রদর্শনের জন্য তাকে পাকিস্তানের তৃতীয় সর্বোচ্চ সামরিক পদক সিতারা-ই-জুরাত এবং স্বর্ণপদকে ভূষিত করা হয়।
মাহমুদ আলম ১৯৩৫ সালের ৬ জুলাই ব্রিটিশ ভারতের কলকাতায় একটি শিক্ষিত সম্ভ্রান্ত পরিবারে জন্মগ্রহণ করেন। বাংলায় জন্মগ্রহণ ও বেড়ে ওঠার কারণে মাহমুদ আলম বাংলা ভাষায় খুবই পারদর্শী ছিলেন। যদিও, তার পিতা ছিলেন ভারতের বিহার অঞ্চলের উর্দুভাষী বিহারী। তার পূর্বপুরুষেরা বহুকাল পূর্বে পাটনা থেকে বাংলায় অভিবাসিত হন। ১৯৪৭ সালে পাকিস্তান গঠনের পরে তার পরিবার কলকাতা হতে পূর্ব বাংলায় অভিবাসিত হয়, যা পরবর্তীতে পূর্ব পাকিস্তান নামধারণ করে। পূর্ব পাকিস্তানের ঢাকার একটি সরকারি উচ্চ বিদ্যালয় হতে ১৯৫১ সালে আলম তার মাধ্যমিক শিক্ষা সম্পন্ন করেন। তিনি ১৯৫২ সালে পাকিস্তান বিমান বাহিনীতে যোগদান করেন এবং ১৯৫৩ সালের ২ অক্টোবর তারিখে কমিশন প্রাপ্ত হন।
তিনি ২০১৩ সালে মারা যান।
জান্নাতুল নাঈম এভ্রিল

জান্নাতুল নাঈম এভ্রিল (৪ সেপ্টেম্বর, ১৯৯০ তারিখে জন্ম) একজন বাংলাদেশি মডেল, সুন্দরী প্রতিযোগিতায় শিরোপাজয়ী, যাকে মিস ওয়ার্ল্ড বাংলাদেশ ২০১৭ এর মুকুট পরানো হয়েছিল। যদিও ২০১৭ সালের ২৯ শে সেপ্টেম্বর, ২০১৭ মিস বাংলাদেশ প্রতিযোগিতার ফাইনালের দিন, তাকে মিস বাংলাদেশ ঘোষণা করা হয়েছিল, তবুও এটি সমালোচিত হয়েছিল কারণ তিনি বিচারকদের বিচারে সেরা না হলেও, আয়োজকরা তাকে বিজয়ী ঘোষণা করেন। এছাড়াও তার বিরুদ্ধে অভিযোগ ছিল, প্রতিযোগিতায় অংশগ্রহণণের সময় তিনি তার বয়স লুকিয়ে রেখেছেন এবং তিনি বৈবাহিক অবস্থাও গোপন করেছেন। যদিও মিস ওয়ার্ল্ড বাংলাদেশ এর নিয়ম অনুসারে প্রতিযোগীকে অবিবাহিত থাকতে হয়। এ কারণে আয়োজকরা বিজয়ী ঘোষণার ৪ দিন পর ৪ অক্টোবর ২০১৭ তারিখে তাকে 'অযোগ্য' ঘোষণা করেন এবং জেসিয়া ইসলামকে নতুন মিস বাংলাদেশ ২০১৭ ঘোষণা করেন।
জান্নাতুল নাঈম এভ্রিল/আমেনা ১৯৯০ সালে বাংলাদেশের চট্টগ্রামে জন্মগ্রহণ করেন। তিনি মোটরসাইকেল রাইডিং সম্পর্কে খুব উত্সাহী ছিলেন। তার বাবার নাম তাহের মিয়া এবং মায়ের নাম রেজিয়া বেগম। তিনি ২০১৩ সালে বরামা ত্রাহি মেনকা হাইস্কুল থেকে এসএসসি পাস করেন। এরপর তিনি কক্সবাজারের একটি কলেজ থেকে এইচএসসি পাস করেন। তারপর তিনি ঢাকায় চলে যান। জান্নাতুল তার চাচার কাছ থেকে বাইক চালানো শিখেছিলেন যখন তার বয়স ১৪ বছর ছিল। পরে, তিনি বাইক চালনায় অভিজ্ঞ হয়ে ওঠেন এবং মহিলা বাইক রাইডারদের কাছে নিজেকে অনুকরণীয় করে তোলেন।
জান্নাতুল নাঈম এভ্রিল/আমেনা বাংলাদেশের একজন উঠতি মডেল, তবে একজন মহিলা বাইকার হিসেবেও সমানভাবে পরিচিত। তিনি মূলত মিস বাংলাদেশ ২০১৭ জেতার পর আলোচনায় আসেন।
জন্নাতুল নাঈম এভ্রিল/আমেনা 'মিস ওয়ার্ল্ড বাংলাদেশ ২০১৭' জয়ী হন। তিনি ২০১৭ সালের অক্টোবর ২ তারিখে মর্যাদাপূর্ণ এ মুকুট জয় করেন। পরে জানা যায় যে তিনি বৈবাহিক অবস্থা সম্পর্কে তার ব্যক্তিগত তথ্য জালিয়াতি করেছেন। তিনি ২০১১ সালের ২১ মার্চ বিবাহবন্ধনে আবদ্ধ হন, কিন্তু তার বিয়ে প্রায় সাড়ে ছয় মাস টিকে ছিল। এই তথ্যটি এই প্রতিযোগিতার নিয়ম ও বিধিমালা অনুযায়ী বাংলাদেশের জনগণের মধ্যে একটি বিতর্ক তৈরি ও বিতর্কের দিকে পরিচালিত করে, এটি স্পষ্টভাবে উল্লেখ করা হয়েছে যে বিবাহিত নারী এই প্রতিযোগিতায় অংশগ্রহণ করতে পারে না। এর পর, জান্নাতুলের এই সমস্ত বিতর্কের জন্য মুকুটটি ফেরত নেওয়া হয়।